'நெருக்குடை வாயிலூடு புகும் எனின், நெடிது காலம் இருக்கும் அத்தனையே' என்னா, மதிலினுக்கு உம்பர் எய்தி, அரக்கனது இலங்கை உற்ற - அண்டங்கள் அனைத்தின் உள்ள கருக் கிளர் மேகம் எல்லாம் ஒருங்கு உடன் கலந்தது என்ன.	7 இராவணன் கோபுரத்தை அடைந்து சேனைகளை நோக்குதல் அதுபொழுது, அரக்கர்கோனும், அணிகொள் கோபுரத்தின் எய்தி, பொதுவுற நோக்கலுற்றான், ஒரு நெறி போகப் போக, விதிமுறை காண்பென் என்னும் வேட்கையான், வேலை ஏழும்